ΓΡΑΠΤΗ ΕΡΩΤΗΣΗ E-1047/00

υποβολή: Rosa Migulez Ramos (PSE) προς την Επιτροπή

(4 Απριλίου 2000)

Θέμα: Μεταφορά 3000 τόνων αντσούγιας μεταξύ Πορτογαλίας και Γαλλίας

Η ετήσια επιστημονική έκθεση του Διεθνούς Συμβουλίου για την Εξερεύνηση των Θαλασσών (CIEM) συνιστούσε τη λήψη δραστικών μέτρων για την εξασφάλιση της διατήρησης ορισμένων ειδών ιχθύων, μεταξύ αυτών και της αντσούγιας, δεδομένου ότι κατά τα δύο τελευταία έτη η αναπαραγωγή της δεν ήταν ικανοποιητική. Για το λόγο αυτό συνιστούσε την απαγόρευση της αλιείας της αντσούγιας στους ψαρότοπους μεταξύ Ιανουαρίου και Ιουνίου 2000.

Η πρόταση του Επιτρόπου Φίσλερ προς το Συμβούλιο Υπουργών σχετικά με τη μείωση του Συνόλου Επιτρεπόμενων Αλιευμάτων (TAC) και των ποσοστώσεων για το εν λόγω είδος έφθανε το 85 % του TAC. Η απόφαση που ελήφθη από το Συμβούλιο Υπουργών αφορούσε εν τέλει το 51 %, όμως, παρά τα ανησυχητικά στοιχεία που περιείχοντο στην έκθεση και τα οποία διεχειρίζετο η ίδια η Επιτροπή, το Συμβούλιο διετήρησε τη δυνατότητα ανταλλαγής ποσοστώσεων μεταξύ Γαλλίας και Πορτογαλίας των 3000 τόνων.

Ήδη το 1995 το Συμβούλιο είχε εγκρίνει την μεταφορά 5000 τόνων μεταξύ των δύο χωρών, συμφωνία η οποία είχε προσβληθεί από την Ισπανία, ενώ το αίτημα αυτό είχε απορριφθεί από το Ευρωπαϊκό Δικαστήριο τον Οκτώβριο του 1999.

Σήμερα, και λόγω της σοβαρής κρίσης που αντιμετώπισε η εν λόγω προσφυγή, ο ισπανικός τομέας αλιείας προτίθεται να καταθέσει προσφυγή κατά της συμφωνίας του Συμβουλίου Υπουργών, προσφυγή στην οποία προσχωρούν και ορισμένες από τις περιφερειακές κυβερνήσεις των αλιευτικών στόλων που αφορά το θέμα.

Ποια είναι η θέση της Επιτροπής ως προς την προσφυγή πουπέβαλε προς το Ευρωπαϊκό Δικαστήριο ο ίδιος ο αλιευτικός τομέας κατά της συμφωνίας του Συμβουλίου Υπουργών, δια της οποίας εγκρίνεται η μεταφορά ποσοστώσεων μεταξύ Πορτογαλίας και Γαλλίας;

Ποια είναι η θέση της Επιτροπής ως προς την άποψη της επιστημονικής επιτροπής ότι προ της ενάρξεως της αλιευτικής περιόδου, μία επιτροπή εμπειρογνωμόνων πρέπει να προβαίνει σε αξιολόγηση της προσφυγής, για τον καθορισμό των ετήσιων ποσοστώσεων και των μέγιστων ποσοτήτων αντσούγιας που επιτρέπεται να αλιευθούν;

Δεν θεωρεί η Επιτροπή ότι ο καθορισμός ποσόστωσης για έξη μήνες αποσταθεροποιεί τον τομέα και δεν του επιτρέπει να προβεί σε σωστό προγραμματισμό της αλιευτικής περιόδου;

Απάντηση του κ. Fischler εξ ονόματος της Επιτροπής

(5 Ιουνίου 2000)

Η Επιτροπή έχει την άποψη ότι η μεταφορά τμήματος της ποσόστωσης γαύρου από την Πορτογαλία στη Γαλλία, σύμφωνα με τηνποσημείωση (2) σχετικά με το απόθεμα γαύρου στιςποδιαιρέσεις VIIIγ and IXα του Διεθνούς Συμβουλίου για την Εξερεύνηση των Θαλασσών (ICES), στο παράρτημα ID του κανονισμού (ΕΚ) αριθ. 2742/1999 του Συμβουλίου της 17ης Δεκεμβρίου 1999 περί καθορισμού, για το 2000, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων, και περί τροποποιήσεως του κανονισμού (ΕΚ) αριθ. 66/98(1), αποτελεί αναπόσπαστο μέρος της διαχείρισης των αποθεμάτων γαύρου, που συνάδει με την κοινοτική νομοθεσία και τις αρχές και αποτελεί μια καλή βάση για να επιτευχθεί ισότιμη εξισορρόπηση μεταξύ των αναγκών του αλιευτικού κλάδου της Γαλλίας και της Ισπανίας.

Συνεπεία των ανωτέρω, η θέση της Επιτροπής στηνπόθεση T-54/00, Federacin de Cofradas de Guipzcoa κατά του Συμβουλίου, που αμφισβητεί την προαναφερθείσα μεταφορά, ήταν να διατυπωθεί αίτημα για παρέμβασηπέρ του Συμβουλίου.

Όσον αφορά την εισήγηση επιστημόνων για αξιολόγηση του αποθέματος γαύρου κατά την έναρξη της αλιευτικής περιόδου, προκειμένου να ληφθεί απόφαση για τα συνολικά επιτρεπόμενα αλιεύματα (TAC), η Επιτροπή έχει ήδη εγκρίνει τη γραμμή αυτή για το 2000 και μελετά τη δυνατότητα να τηνιοθετήσει ως στρατηγική διαχείρισης όποτεπάρχει προειδοποίηση ότι κινδυνεύει το απόθεμα. Έχει ζητηθεί η γνώμη της Επιστημονικής, Τεχνικής και Οικονομικής Επιτροπής Αλιείας.

Η Επιτροπή συμφωνεί ότι ο καθορισμός προσωρινών ΤΑC, τα οποία θα ανασκοπούνται κατά τη διάρκεια του έτους εν αναμονή επιστημονικής αξιολόγησης, μπορεί να δημιουργήσει δυσκολίες στον αλιευτικό κλάδο. Για το λόγο αυτό, η Επιτροπή προτίθεται να εφαρμόσει το πρόγραμμα αυτό μόνο σε περιπτώσεις όπουφίσταται βιολογικός κίνδυνος. Υπό κανονικές συνθήκες, θα προτιμηθεί η παραδοσιακή προσέγγιση των ετήσιων ΤΑC.

(1) ΕΕ L 341 της 31.12.1999.